Cinderella (1950eko filma)

Cinderella (eusk: 'Errauskine') 1950eko Clyde Geronimi, Hamilton Luske eta Wilfred Jackson estatubatuar zinema zuzendariek zuzendu eta Walt Disneyek ekoitzitako fantasia eta amodiozko musikal film bat da. Charles Perrault frantziar idazlearen Errauskine ipuinean oinarritua dago.

Oscar Sarietarako hiru izendapen jaso zituen: Soinu onenaren Oscar Saria (Sam Slyfield), Jatorrizko soinu banda onenaren Oscar Saria (Oliver Wallace eta Paul J. Smith) eta Jatorrizko abesti onenaren Oscar Saria (Mack David, Jerry Livingston eta Al Hoffman; abestia: "Bibbidi-Bobbidi-Boo").

 Argumentua 

Errauskine, bere aita hil ondoren, amaordea eta haren alaba zitalentzat neskame bezala lan egitera derrigortua dagoen neska gazte eder bat da, haiek bere aita zenaren dirutza xahutzen duten bitartean. Egun batez, Printze Xarmangarriak ospatuko duen dantzaldi bateko gonbidapena iritsiko zaie, eta Errauskinek eguneroko atsekabeak alboratu eta bere adineko gainontzeko neskak bezala sentitzeko aukera ikusiko du. Maitagarriaren laguntzaz dantzaldira joan ahal izango da, baina gauerdia iristean festa eta printzea utzi eta etxera itzuli beharko du. Printzea Errauskinez maitemindua dagoenez, berau topatzeko proba bat jarriko du: hark festan utzitako beirazko zapata erresuma guztiko neska ezkongai guztiei jar dezaten eskatuko die, zapata egoki gelditzen zaion hura Errauskine dela frogaraziz. Azkenean, Errauskinek zapata jarri eta berea dela azaleratzean, biak ezkondu eta betiko zoriontsu biziko dira.

 Aktoreak 
 Pertsonaia Aktorea Ahotsa Abeslaria ErrauskineHelene StanleyIlene Woods Anastasia TremaineLucille Bliss Lady Tremaine, amaordeaEleanor Audley Maitagarria Claire Du BreyVerna Felton Printze Xarmangarria Jeffrey Stone William Phipps Mike Douglas Drizella TremaineRhoda Williams Jaq / Gus / BrunoJimmy MacDonald Duke Handia / ErregeaLuis van Rooten AtezainaDon Barclay LuziferJune Foray NarratzaileaBetty Lou Gerson Marni Nixon

 Kanpo estekak 
 Errauskine filmaren iragarkia ikusgai. Youtube.com 
 Webgune ofiziala 
 IMDBko fitxa irakurgai 

Kategoria:Disneyren marrazki bizidun filmak
Kategoria:Ameriketako Estatu Batuetako filmak
Kategoria:Urrezko Hartzaren irabazleak
Kategoria:Amodiozko fantasia filmak
Kategoria:Film musikalak
Kategoria:Errotoskopia filmak
Kategoria:Errege-erreginei buruzko filmak
Kategoria:Ezkontzei buruzko filmak
Kategoria:Saguei buruzko filmak
Kategoria:Ipuinetan oinarritutako filmak
Kategoria:Frantzian girotutako filmak
Kategoria:Walt Disney Animation Studiosek ekoitzitako filmak
Kategoria:Walt Disney Picturesek ekoitzitako filmak